16. Kopli klindilaht algab Tallinna lõunaosast Liiva kalmistu lähistelt ja kulgeb sealt üle Lilleküla (Kristiine linnaosa), Merimetsa ehk Stroomi ranna Kopli laheni ja süüvib enam kui 10 km pikkuselt ja kuni 3 km laiuselt Kambriumi liivakividesse-savidesse. Edelast piiritleb Kopli klindilahte Kakumäe klindineemik ja kirdest Kopli neeme suunas kulgev kuni 100 m kõrgune Kambriumi liivakividest-savidest seljandik - Kopli klindineemik. Suudmes kuni 130 m sügavune Kopli klindilaht on mattunud Kvaternaari setete (liivade) alla ja seetõttu pinnamoes raskesti jälgitav.  Kopli klindilahe kirdekaldal paiknevad  Vene-Balti, Bekkeri ja Meeruse sadam, mis rajati siis (1912-1917), kui seoses Tallinna Vene sõjalaevastiku põhibaasiks saamisega hakati rajama ka laevatehaseid (Vene-Balti, Bekkeri) sõjalaevade ehitamiseks.